
Pátka Község Önkormányzat közvilágítási rendszerének korszerűsítése korszerű, LED-es technológiájú lámpatestekkel

VÁLLALKOZÁSI ÉS ÜZEMELTETÉSI SZERZŐDÉS
A közvilágítási rendszer korszerűsítésére (tervezés, kivitelezés) és a rendszer zavartalan működtetésére
A Szerződésre különösen az alábbi jogszabályok vonatkoznak
- vállalkozási szerződés a közvilágítási rendszer korszerűsítésére (a kivitelezési szerződés típusra vonatkozó kiegészítésekkel) [Polgári Törvénykönyvről szóló 2013. évi V. törvény 6:238-250. §-ok alapján a 6:252. §­ ban es 6:409-415. §-okban foglalt kiegészítésekkel.]
- üzemeltetési szerződés a közvilágítási rendszer zavartalan működtetésére [Polgári Törvénykönyvről szóló 2013. évi V. törvény 6:238-250. §-ok alapján.]
Szerződő Felek:
egyrészről: 	
székhelye:	
levelezési cím: 	
számlavezető pénzintézet: 	
adóigazgatási szám:	
képviseletre jogosult: 	
a továbbiakban (mint): "Vállalkozó"

másrészről:	Pátka Község Önkormányzata székhelye: 	
levelezési cím: 	
számlavezető pénzintézet: 	.
bankszámlaszám: 	
ad6igazgatäsi szám: 	
közig. nyilvánt.száma:	
képviseletre jogosult: 	Nagy Dániel polgármester
 a továbbiakban (mint): "Megrendelő "
a Megrendelő és a Vállalkozó a továbbiakban együttesen (mint) "Felek", között az alulírott napon es helyen az alábbi feltételek szerint.
Előzmények, a Felek jogügylete, értelmező rendelkezések
1) Felek előzményként rögzítik, hogy a Megrendelő 2018. ……… napján közbeszerzési eljárást indított a Kbt. 115.§  (1) bekezdés alkalmazásával. ajánlattételi felhívást küldött meg az Ajánlattevők részére a „Pátka Község Önkormányzat közvilágítási rendszerének korszerűsítése korszerű, LED-es technológiájú lámpatestekkel” tárgyában, amely eljárásban Vállalkozó tette az összességében legkedvezőbb érvényes ajánlatot.
2) Megrendelő a közbeszerzési eljárás eredményét 2018. ………. napján kihirdette, amely értelmében a közbeszerzési eljárás nyertese a Vállalkozó lett és ennek alapján Felek jogszerűen köthetnek szerződést a Kbt. 131.§-ban foglaltak szerint. 

3) A jelen szerződés elválaszthatatlan, de fizikailag nem csatolt részét képezik az alábbi dokumentumok, iratok, amelyek érvényessége a szerződés vonatkozásában együttesen áll fenn: 
· Ajánlattételi felhívás 
· dokumentáció (KKD)
· Kiegészítő tájékoztatás során adott válaszok (adott esetben) 
· Vállalkozó ajánlata 
Vállalkozó a jelen okirat 1. pontjában meghatározott tevékenység ellátását ezennel elvállalja, és egyben nyilatkozik, hogy ezen munkát az ajánlati előírások és a vonatkozó jogszabályok, szabályzatok és egyéb műszaki előírások maradéktalan betartása mellett a megjelölt teljesítési időpontig maradéktalanul elvégzi. 
Vállalkozó nyilatkozza, hogy nincs csőd-, felszámolási, végelszámolási eljárás hatálya alatt. Vállalkozó nyilatkozza, hogy a tevékenysége során a Megrendelőről tudomására jutott adatokat és információkat üzleti titokként kezeli, mely megszegéséből eredő károkért felelősséget vállal. 

4) A Felek rögzítik, hogy a Megrendelő 1. melléklet szerinti ajánlatkérő képviselő testületi döntésével a Vállalkozót kívánja megbízni a közvilágítás LED-es korszerűsítéssel (tervezés, kivitelezés), valamint a korszerűsített közvilágítási rendszer üzemeltetésével.

A Szerződés elválaszthatatlan részét képezi a Vállalkozó cégkivonata és törvényes képviselőjének hiteles cégaláírási nyilatkozata (vagy ügyvéd által hitelesítet aláírás mintája). A Felek rögzítik, hogy a Vállalkozó szerepel NAV által vezetett, a köztartozás alóli mentességet igazoló közhiteles nyilvántartásban, ennek hiányában Vállalkozónak a szerződéskötéskor be kell mutatnia az illetékes adó- és vámhivatal igazolását vagy az adóigazgatási eljárás részletszabályairól szóló kormányrendelet szerinti adóigazolást.
5) Vállalkozó értékelésre került minőségi szempontok szerinti vállalásai, megajánlása a Kbt. 131. § (2) bekezdés alapján:

	2. Lámpaház megbontása nélküli felszerelhetőség - (Igen / Nem)
	(Igen / Nem)

	3. Jótállási idő (min.120 hónap – max. 180 hónap)
a lámpatestekre és a kivitelezéssel érintett rendszer elemekre
	…………………………. hónap

	4. Hibaelhárítási határidő egymás melletti 3 db vagy több lámpahelyen lévő lámpatest hiba esetén (csoportos hiba aktív elemeken) - min.7 nap – max. 10 nap
	…………………………. nap

	5. Hibaelhárítási határidő (egyéb hiba aktív eleme(ke)n) - min.7 nap – max. 14 nap
	…………………………. nap




A szerződés tárgyának részletes meghatározása

6) A Megrendelő szerződés aláírásával a Vállalkozótól megrendeli, a Vállalkozó a Szerződés aláírásával elvállalja a jelen szerződés 2. számú melléklete szerinti lámpatestek bontását és 3. számú mellékletében meghatározott, a település közvilágítási rendszerének LED közvilágítási technológiával történő tervezését és korszerűsítési kivitelezését.

7) A Megrendelő megrendeli és a Vállalkozó elvállalja a megvalósult közvilágítási rendszer üzemeltetését a Szerződésben meghatározott feltételek szerint.
8) A Megrendelő az elvégzett korszerűsítési munkáért és az azt követő üzemeltetésért a Vállalkozó részére a Szerződés időtartama alatt közvilágítási szolgáltatási díjat fizet.
9) Amennyiben Megrendelő teljes települést érintő szabványos közvilágítást rendel meg Vállalkozótól, úgy a világítás minőségi, mennyiségi jellemzőinek ki kell elégítenie az MSZ EN 13201-2:2015 szabvány követelményeit a rendelkezésre álló passzív hálózat (oszlopszám, oszloptávolság, oszlopmagasság stb.) és útgeometria (út szélessége, oszlop úttól való távolsága stb.) függvényében. (lsd. 4 sz. Melléklet)
10) Amennyiben Megrendelő nem szabványos közvilágítás korszerűsítést rendel meg Vállalkozótól, vagy nem a teljes településre kiterjedően rendel szabványos közvilágítás korszerűsítést, úgy Vállalkozó felelőssége csak a Megrendelő által meghatározott műszaki tartalom megvalósítására terjed ki. 
A közvilágítási szolgáltatási kötelezettség és felelősség továbbra is a Megrendelőt terhelik.

11) A teljes körű üzemeletetés (az energiaelállást kivéve) az alábbiakat tartalmazza:
· Folyamatos karbantartás
· Közvilágítási hibacímek kezelés
· Üzemzavar elhárítás

Fogalom meghatározások

12) Közvilágítási berendezés: a közvilágítási célt szolgáló eszköz. Közvilágítási berendezésnek minősülnek különösen:
a) a lámpatestek a tartozékaikkal együtt;
b) a kizárólag a közvilágítás céljait szolgáló tartószerkezetek;
c) a kizárólag a közvilágítás villamos energia ellátását szolgáló vezetékrendszer;
d) a közvilágítás ki- és bekapcsolását, továbbá szabályozását biztosító vezérlő rendszer. Több célú vezérlési rendszer esetén azonban csak annak kizárólag a közvilágítás célját szolgáló része.
13) A Szerződés szempontjából közvilágítási berendezésnek minősülnek az alábbi elemek:
Aktív elemek:
a) a fényforrások és lámpatestek a tartozékaikkal (pl. gyújtó, előtét, LED meghajtó, fázisjavító kondenzátor, egyedi túláramvédelem) együtt;
b) lámpa-, ill. falikarok;
c) a lámpatestek bekötő vezetékei, és az ezekhez tartozó kötőelemek.
14) A Szerződés szempontjából nem minősül a közvilágítási berendezés részének
Passzív elemek:
a) a kizárólag közvilágítás célú tartószerkezetek (oszlop, oszlopkar, útközepes vezeték, útátfeszítés, amelyek nem részei a közvilágítási elosztóhálózatnak, függetlenül attól, hogy kinek a tulajdonában vannak);
b) az elosztói engedélyes tulajdonában lévő közvilágítási elosztóhálózat (kizárólag közvilágítás villamos energia ellátását szolgáló vezetékrendszer, pl. közvilágítási kábel, közvilágítási kapcsolószál, valamint az ahhoz tartozó tápponti kapcsoló- védelmi és szabályzó berendezés);
c) a közvilágítási vezeték (nem az elosztói engedélyes tulajdonában lévő, az önálló közvilágítási hálózat közvilágítási berendezéseinek a villamos energia ellátását biztosító, a közvilágítási elosztóhálózatról leágazva épített magánvezeték);
d) a közvilágítás villamos energia felhasználását, illetőleg üzemidejét mérő berendezés;
e) a közvilágítás ki- és bekapcsolását vezérlő rendszer (készülék, átviteli út, berendezés, stb.). Többcélú vezérlési rendszer esetén azonban annak csak kizárólag a közvilágítási célját szolgáló része (pl. távvezérlési parancsvevő készülék).

15) Nem a közvilágítási berendezés része továbbá:
Nem tekinthetők közvilágítás berendezés részének azok az épületfalak, illetőleg építmények, amelyre közvilágítási berendezést szereltek.
Az elsődleges rendeltetésre való tekintettel – nem minősül közvilágításnak:
a) az épületeknek, építményeknek, szobroknak, műemlékeknek, épületfalon lévő emléktábláknak, szökőkutaknak, növényzeteknek vagy más, hasonló jellegű létesítmények különleges, időszakos megvilágítása (fényárvilágítás, díszvilágítás stb.);
b) a forgalom irányítására szolgáló fényjelző készülékek, közúti jelzőtáblák világítása, a járdaszigeti terelőoszlopok világítása;
c) a tömegközlekedési járatokat igénybe vevő, közönséget kiszolgáló, illetőleg rendeltetésük szerint kizárólag a tömegközlekedési járatok által igénybe vehető helyek (pl. várakozóhelyek, tömegközlekedési járatok megállóhelyei, autóbusz-fordulók, közlekedési vállalatok üzemi területei) külön megvilágítás, kivéve, ha a felek külön megállapodás alapján annak minősítik;
d) vasúti hidak pályavilágítása;
e) a hajózás biztonságát, illetőleg hajózható vízi út megjelölésére szolgáló, a hidakon vagy parton, vagy a vízben elhelyezett lámpák, továbbá a horgonyzási tilalmat jelző táblák világítása;
f) a házszámtábla-, bejárati és kapuvilágítás;
g) kizárólag a létesítményeket szolgáló külső világítás.

16) Azok a más berendezések (pl. villamos energia elosztóvezetékek, közlekedési társaságok táp és munkavezetékei, távközlési vezetékek, közúti jelzések, a forgalom irányítására szolgáló fényjelző készülékek) céljait is szolgáló tartószerkezetek (a továbbiakban: közös tartószerkezetek), amelyekre közvilágítási berendezést is szereltek, csak abban az esetben és olyan mértékben tekinthetők közvilágítási berendezés részének, ha és amilyen mértékig erre vonatkozólag a közvilágítási berendezés tulajdonosa írásban megállapodott.

17) Létesítés, karbantartás

a) Közvilágítás létesítése: Új berendezés létesítése, illetőleg meglevő közvilágítási berendezés felújítása, bővítése, átalakítása, korszerűsítése beleértve a létesítéshez szükséges tervezési feladatokat is (továbbiakban együtt: létesítés);
b) Üzemeltetés, karbantartás: Minden, a közvilágítási berendezések folyamatos és biztonságos üzemének fenntartása, a meghibásodások megelőzése. (A felújítás az elhasználódott tárgyi eszköz eredeti állaga (kapacitása, pontossága) helyreállítását szolgáló beavatkozásokat foglalja magában).

Korlátozások

18) A Szerződés hatálya nem terjed ki a közvilágítási berendezés aktív elemeinek villamos energia ellátását biztosító közvilágítási elosztó hálózat, valamint be- és kikapcsolást biztosító vezérlőjel rendelkezésre állására és üzemeltetésére, azt a területileg illetékes Elosztói Engedélyes a külön megkötött hálózathasználati szerződés alapján biztosítja Megrendelő részére a mindenkor érvényes jogszabályi feltételek alapján.

19) Díszvilágítás és fényárvilágítás biztosítására, javítására, cseréjére nem terjed ki a Vállalkozó szolgáltatási kötelezettsége.

Teljesítés helye és határa

20) A szolgáltatás teljesítésének helye: Pátka Község közigazgatási területén lévő, 3. sz. Mellékletben szereplő közvilágítási berendezések aktív elemei.

21) A teljesítés határa az aktív – passzív elemek határa, melyen belül:
a) közös oszlopsoros hálózat: a közvilágítási elosztó hálózat és a lámpatest bekötő vezetékének összekötési pontja, az áramkötéssel együtt;
b) önálló szabadvezetékes közvilágítási elosztóhálózat: a szabadvezeték és a lámpatest bekötő vezetékének összekötési pontja, az áramkötéssel együtt; beles közvilágítási elosztóhálózat esetén a lámpaoszlopban a földkábel fogadását biztosító méretváltó sorkapocsról (vagy ezt a funkciót ellátó szerelvénylapról) leágazó túláram védelmi berendezésnél (ezt az aktív berendezések körében beleértve) található. 
c) útátfeszítés, középvezetős hálózat: a lámpatest bekötő vezeték és a közvilágítás elosztó hálózat összekötési pontja az áramkötéssel együtt.

A Vállalkozó feladatai
22) Tervezés és létesítés:

a) A Szerződés 3. sz. mellékletében meghatározott műszaki tartalommal a kiviteli terv elkészítése és a kivitelezéshez szükséges engedélyek beszerzése.
b) A Szerződés 2. sz. mellékletében szereplő elavult aktív elemek bontása és 3. sz. mellékletben szereplő korszerű LED világítótestek – a szükséges szerelési anyagok biztosításával – felszerelése és beüzemelése.
23) Üzemeltetés és karbantartás: 

a) A közvilágítási berendezés aktív elemén történt káreset, rongálás során, elemi kár, tűzeset, nem természetes elhasználódásból eredő meghibásodás esetén annak észlelésétől számított 1 munkanapon belül a Vállalkozó köteles a Megrendelőt értesíteni. Az üzemfolytonosság miatt szükséges helyreállítás az aktív elemek vonatkozásában a Vállalkozó feladata és költsége. A káreseményhez kapcsolódó általános ügyintézés a Vállalkozó feladata a vonatkozó szabályozás előírása szerint.

b) A Vállalkozó feladata a hálózat fenntartójával való kapcsolattartás, hálózatai hiba bejelentésében való aktív közreműködés.

24) Aktív elemek működtetése: Az aktív elemek működtetése az e körbe tartozó részegységek teljes körű üzemeltetését jelenti a Szerződésben meghatározott teljesítési helyen.

25) Hibacím kezelési feladatok: A Vállalkozó kötelezettséget vállal arra, hogy harmadik fél (pl. lakosság) által észlelt meghibásodások bejelentésének lehetőségét folyamatosan, 24 órás ügyeleti rendszerben biztosítja, az ehhez szükséges standard rendszert üzemelteti.

26) Lakosság vagy harmadik fél számára biztosított hiba bejelentési lehetőségek: 

· Telefonos műszaki hibabejelentő telefonszáma:
· ……………………….

· Elektronikus hibabejelentés:
·  ……………………….

27) A Vállalkozóhoz beérkezett, a közvilágítás passzív elemeinek meghibásodására vonatkozó hibabejelentést a Vállalkozó 24 órán belül továbbítja a passzív elemek üzemeltetője felé.

28) Teljesítési határidők

a) A Megrendelő, ill. harmadik fél által a közvilágítás üzemkészségével, világítótest teljes kiesésével járó (üzemzavar) hibabejelentést a Vállalkozó rögzíti és az alábbi határidőn belül a hibát elhárítja: 

· országos közutak átkelési szakaszain fellépő egyedi hiba, vagy bárhol fellépő csoportos hiba (egymás melletti 3 vagy több lámpahely hibája) esetén …….. napon belül (ajánlat szerint).
· egyéb helyen fellépő hiba esetén, …..… napon belül (ajánlat szerint).

b) Amennyiben a konszignációs készletből a felhasználandó anyagok nem állnak rendelkezésre, úgy a Vállalkozó ennek tényét a Megrendelő felé írásban jelzi. A javítási határidő ezen esetekben a hibaelhárításhoz szükséges anyag rendelkezésre állásától kezdődik.

c) A Vállalkozó köteles az aktív elem állagának és rendeltetésszerű működésének biztosítása érdekében szükséges üzemviteli, karbantartási és üzemzavar elhárítási munkákat elvégezni. Köteles a közvilágítást folyamatosan, de nem szünetmentesen biztosítani.

29) Műszaki és minőségi követelmények:
a) A Vállalkozó a karbantartási és üzemzavar-elhárítási feladatok ellátása során csak I. osztályú anyagokat használhat fel.
b) A szerződés teljesítése során a működő létesítményekben a zavartalan üzemeltetés feltételeit biztosítani kell.
c) A karbantartási munkákat úgy kell végezni, hogy a lakosság közlekedését és a forgalmat a lehető legkisebb akadályoztatással biztosítsák. A Vállalkozónak a karbantartási, valamint az üzemzavar-elhárítási feladatok ellátása során arra kell törekednie, hogy a tevékenység a lehető legrövidebb időn belül, a lakosság és a forgalom lehető legkisebb zavarásával és költségtakarékos módon történjen. A meghibásodások bejelentését követően a Vállalkozó jogosult a meghibásodott világítótesteket a közvilágítási hálózat egyes szakaszainak nappali bekapcsolásával is felderíteni.

30) Környezetvédelem: A Vállalkozó köteles gondoskodni a tevékenysége során keletkező maradék anyagok és hulladékok:
· helyszínről való rendeltetésszerű elszállításáról;
· további tárolásáról, kezeléséről; ártalmatlanításának megrendeléséről;
· egyéb hulladéktermelői jogszabályi kötelezettségek teljesítéséről, úgymint: felhasznált anyagok keletkező hulladékok nyilvántartása, hatósági adatszolgáltatások.

31) Munkaszervezés: A szolgáltatási tevékenység megvalósításához szükséges munka megszervezése, a munkaterület kijelölése, annak elkerítése, elzárása és felügyelete a Vállalkozó feladata. A Vállalkozó feladatást képezi a szolgáltatás teljesítéséhez szükséges anyagok, segédanyagok, gépek, eszközök biztosítása, és azok munkaterületre szállítása.

32) Munkabiztonság
a) A Vállalkozó kötelessége a munkavédelem megszervezése, az óvó és balesetelhárítási jogszabályok, tűzvédelmi, rendészeti és környezetvédelmi előírások megtartása. Továbbá a Vállalkozó kötelessége a saját munkavállalói munkabiztonsági oktatása, valamint biztonságtechnikai eszközökkel való ellátása.
b) A közvilágítás karbantartása és üzemzavar elhárítása feszültség alatti munkavégzésnek minősül.
c) A Vállalkozó vállalja, hogy csak a megfelelő vizsgával rendelkező munkavállalóval végeztet munkát.
d) A Vállalkozó az alvállalkozója tevékenységéért úgy felel, mintha maga járt volna el. Az alvállalkozók munkabiztonsággal kapcsolatos előírásaira is e szerződés szabályai érvényesek. Ezen előírások vizsgálata a Vállalkozó feladata.
e) A Vállalkozó a Szerződés aláírásával kijelenti, hogy a Szerződésből fakadó kötelezettségeinek teljesítéséhez szükséges valamennyi feltétellel, illetve a Szerződés tárgyát képező szolgáltatások nyújtásához szükséges valamennyi engedéllyel rendelkezik.
f) A Vállalkozó felel azért, hogy a tevékenysége során betartja az arra irányadó jogszabályokat, hatósási és egyéb előírásokat.
A Megrendelő jogai és kötelezettségei
33) Ellenőrzési jogosultság: A Megrendelő jogosult a közvilágítási berendezés aktív elemei rendelkezésre állásának, teljes körű üzemeltetésének folyamatos ellenőrzése. 

34) Az üzemeltetési időszak kezdetének napjától biztosítani kell, hogy a Vállalkozó a hibajavítások alkalmával a konszignációs készlethez hozzáférjen, amennyiben annak tárolása a Megrendelő által biztosított helyszínen történik.

35) A Megrendelő köteles a Vállalkozó által történt teljesítés ellenértékét a szerződés 35) pontja szerinti (éves) mértékben a műszaki átadás-átvételt követően havi rendszerességgel megfizetni a szerződési/szolgáltatási időszak időtartama alatt, számla / számviteli bizonylat / fizetési értesítő alapján.
A szolgáltatási időszak a műszaki átadás-átvételt követő 180 hónap. Az esedékes díjak megfizetése (pénzügyi esedékessége) a Polgári Törvénykönyvről szóló 2013. évi V. törvény 6:130. § (1) bekezdésében foglaltaknak figyelembevételével történik.

A szerződés ellenértéke 
36) A kivitelezésre vonatkozó ellenérték: 
A szerződéses ár a teljesítés időpontjára prognosztizált rögzített egyösszegű átalány ár, mely a szerződés teljesítése során és időtartamán belül nem változtatható, az ajánlat tartalma szerint, amely:

	1.1. nettó egyösszegű kivitelezési díj 
(Áfa nélküli, nettó egyösszegű prognosztizált vállalkozói díj, HUF-ban)
	nettó …………………. HUF


37) A korszerűsített rendszer üzemeltetésére (üzemeltetési projektelem) vonatkozó ellenérték:

	A korszerűsített közvilágítási rendszer üzemeltetésének egy  havi díja (Nettó HUF-ban)
	nettó ………………. HUF/hó



	1.2. korszerűsített közvilágítási rendszer üzemeltetésének 180 havi díja (havi átalánydíj x 180)  Nettó HUF-ban
	nettó ……………………. HUF




Díjak számítása (szerződés ellenérték)

38) A közvilágítási szolgáltatási díj elszámolási díjképlete
a) A Felek megállapodnak abban, hogy a Szerződés szerinti közvilágítási szolgáltatási díjat 2019., 2024., 2029. november 1-ét követő 6 hónapon belül újra tárgyalhatják. Amennyiben a Felek ezen időtartam alatt megegyezéssel, a Felek közötti elszámolást követően megszűnik.
b) A Szerződés megszűnése esetén a Vállalkozót az alábbi díjképlet szerinti díj illeti meg:
Q=(15*X-A*X)*C, melyben
Q: szerződés megszűnése esetén az önkormányzat által fizetendő összeg (Ft)
X: bruttó éves közvilágítási szolgáltatási díj (Ft/év)
A: a futamidőből eltelt évek száma (év)
C: változó (a szerződés megszűnésének lehetséges időpontjára meghatározva):
a „C” változó 2019. október 31-et követő, 2024. november 1-et megelőző elszámolás esetén 0,63.
a „C” változó 2024. október 31-et követő, 2029. november 1-et megelőző elszámolás esetén 0,71.
a „C” változó 2029. október 31-et követő elszámolás esetén 0,79.
c) A közvilágítási szolgáltatási díj a Felek megállapodását követően változhat a Szerződésben meghatározott egyéb esetekben.
Fizetési feltételek
39) Elszámolás, számlázás, fizetési mód

a) A Felek Kbt. 135.§ (5) bekezdés alkalmazásával a teljes beruházási (kivitelezés és 180 havi üzemeltetés) költséget (együtt, mint ellenszolgáltatás összeget) 180 havi egyenlő (1/180-ad) részletekben fizeti meg a nyertes ajánlattevő részére, amely a teljesítés során nem változhat, ide nem értve az Áfa mértékének, vagy egyéb jogszabályon alapuló olyan költségtétel kötelezően és automatikusan érvényesítendő változását, amely az ajánlatadáskor kalkulálásra került az ellenszolgáltatásban.
b) Az ilyen változás nem minősül a Kbt. 141. § hatálya alá, ezzel összefüggésben a szerződés módosítását nem igényli. A részletfizetésre az ÁFA törvény (2007. évi CXXVII. törvény) 
58.§-a is vonatkozik (Felek határozott időre szóló (szerződésben), havonkénti elszámolásban állapodhatnak meg). A közvilágítás korszerűsítés ellenértéke ez alól kivételt képez, melyet a műszaki átadás-átvételt követően Vállalkozó egy összegben kiszámláz, azonban a kiszámlázott fizetendő bruttó díj havi egyenlő pénzügyi részletekben kerül megfizetésre a szerződés futamideje alatt, a kapcsolódó finanszírozási kamatköltségekkel együtt. A Vállalkozó a közvilágítási szolgáltatási díjra vonatkozó számla kiállítására a közvilágítás korszerűsítés hibátlan és hiánytalan műszaki átadás-átvételét követő hónap első napjától jogosult.
c) A Vállalkozó az esedékes havi díjról (beleértve a közvilágítás korszerűsítés beruházási bruttó díj havi fizetendő részletét, valamint a havi esedékes kamatot is) havonta számviteli bizonylatot / fizetési értesítőt állít ki, HUF-ban.
d) Ajánlattevő az első havi számlát a korszerűsített rendszer Ajánlatkérő / Megrendelő által a szerződés szerződésszerű teljesítésének elfogadására vonatkozó a Kbt. 135. § (1) – (3) bekezdése szerint kiállított teljesítésigazolás birtokában jogosult kiállítani. 
e) A havi ellenérték a megfelelően kiállított havi (rész)számla kézhezvételét követően átutalással – forintban (HUF) – kerül kiegyenlítésre a számla igazolt kézhezvételét követően 30 napon beül átutalással kerül sor - a Ptk. 6:130. § (1)-(3) bekezdései szerint.
f) A havi kifizetések során minden esetben az adózás rendjéről szóló 2017. évi CL. törvényben és az államháztartásról szóló 2011. évi CXCV. törvényben (Áht.) előírtakra figyelemmel kell eljárni.
g) A Szerződést Megrendelő kártalanítás nélkül és azonnali hatállyal felmondhatja, illetve jogosult attól elállni, ha Vállalkozó már nem minősül átlátható szervezetnek, vagy e pont szerinti nyilatkozata valótlannak bizonyul.
h) Ha a Vállalkozó a teljesítéshez alvállalkozót vesz igénybe, akkor a számla ellenértékét az Ajánlatkérő (Megrendelő) – a Kbt. 135. § (3) bekezdése alapján – az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X. 30.) Korm. rendelet 32/A.-B. §-ban foglaltak szerinti szabályok mellett teljesíti.

i) A fizetés módja: a Megrendelő által, HUF-ban történő átutalás a számlában / számviteli bizonylatban / fizetési értesítőben megadott számlaszámra. Megrendelő előleget nem fizet.
j) A Megrendelő a fizetési kötelezettségét Pátka Község éves költségvetéseiben a szolgáltatási időszak alatt betervezi és vállalja annak költségvetésből történő megfizetését. A Megrendelő ezen túl további, a fizetési kötelezettségének teljesítését biztosító garanciát nem vállal és bankszámláira azonnali beszedési megbízást sem biztosít a Vállalkozó, illetve az esetlegesen a Vállalkozó által a Megrendelővel szemben fennálló követelésének harmadik fél felé történi engedményezése esetén sem.

40)  A SZERZŐDÉST BIZTOSÍTÓ MELLÉKKÖTELEZETTSÉGEK, SZERZŐDÉSSZEGÉS ÉS JOGKÖVETKEZMÉNYEI
40.1. A KIVITELEZÉS ESETÉBEN A VÁLLALKOZÓ KÉSEDELMI KÖTBÉR FIZETÉSÉRE KÖTELES:
Késedelmi kötbér: 
a) ha a Vállalkozó jelen szerződésben meghatározott teljesítési határidő alatt hiba és hiánytalan műszaki átadás-átvételt nem teljesít olyan okból, amelyért a Vállalkozó a felelős – nem, vagy nem szerződésszerűen teljesíti, késedelmi kötbér fizetésére köteles– a Ptk. 6:186. § (1) bekezdés alapján.
b) ha a Vállalkozó nem rendelkezik a Szerződés szerinti kiterjesztett, a Magyar Energetikai és Közmű-szabályozási Hivatal által kiadott közvilágítási üzemeltetetési engedéllyel a kivitelészi munkák hiba és hiánymentes műszaki átadás-átvételének időpontjáig, úgy a Vállalkozó késedelmi kötbér fizetésre köteles.
Mértéke: Vállalkozó a kivitelezésre vonatkozó határidő vonatkozásában a szerződésbe foglalt teljesítési határidő (szerződésszerű, hibamentes üzemelésre alkalmas, engedélyeztetett korszerűsített közvilágítási rendszer használatba adása, illetve a Magyar Energetikai és Közmű-szabályozási Hivatal által kiadott közvilágítási üzemeltetetési engedéllyel a kivitelészi munkák hiba és hiánymentes műszaki átadás-átvételének időpontja) késedelmes teljesítése esetén, a késedelem minden naptári napja után minden késedelemmel érintett megkezdett napjára 0,2 %  / naptári nap  mértékű késedelmi kötbért köteles fizetni. 
Kötbér alapja: a késedelemmel érintett kivitelezésre vonatkozó nettó vállalási díj („1.1 nettó egyösszegű kivitelezési díj” sor) összege.
A késedelmi kötbért ajánlatkérő maximum 30 naptári napra érvényesíti. Amennyiben a késedelmi kötbérrel sújtott naptári napok száma meghaladja a 30 napot, úgy ajánlatkérő súlyos szerződésszegésre (ezzel összefüggésben az Ajánlatkérő felhívja a figyelmet a 2017.01.1-től hatályos módosítást követően a Kbt. 62. § (1) bekezdés q) pontja szerinti új kizáró okra) hivatkozással jogosult a szerződést azonnali hatállyal felmondani vagy a szerződéstől elállni a Vállalkozóval szembeni kártérítési kötelezettség nélkül a vállalkozó írásbeli értesítése mellett. 
Ez esetben (ha a Vállalkozó a teljesítéssel több, mint 30 napos késedelembe esik), a Megrendelő jogosult a szerződést erre hivatkozva a 30 napos határidővel felmondani és ebben az esetben a késedelmi kötbér nem, hanem a teljes meghiúsulási kötbér kerül érvényesítésre.
Meghiúsulási kötbér: a beruházás (kivitelezésre vonatkozó nettó vállalási díj („1.1 nettó egyösszegű kivitelezési díj” sor) szerződéses nettó értékének 20 %-a.

40.1. AZ ÜZEMELTETÉS ESETÉBEN A VÁLLALKOZÓ KÉSEDELMI KÖTBÉR FIZETÉSÉRE KÖTELES:
Késedelmi kötbér: abban az esetben érvényesíthető, amennyiben nyertes ajánlattevő olyan okból, amelyért felelős, megszegi a szerződést – a Ptk. 6:186. § (1) bekezdés alapján.
Mértéke: Ha a nyertes ajánlattevő az ajánlatkérő által a közvilágítás üzemképességével, a világítótest teljes kiesésével (üzemzavar) tett hibabejelentést követően számított alábbi határidőkön belül nem hárítja el a hibát (üzemavart) és nem biztosítja az aktív elemek üzemképességét úgy ajánlattevő a határidő leteltét követő minden megkezdett naptári napra 0,2 % / naptári nap mértékű késedelmi kötbér fizetésére köteles:
· csoportos meghibásodás (3 vagy több egymás mellett lévő világítótest hiba) esetén: az ajánlatevő nyertes ajánlata szerinti vállalási határidőben nem állítja helyre az üzemképességet a hibával érintett aktív elemeken (a bejelentéstől)
· egyéb helyen fellépő hiba esetén:  az ajánlatevő nyertes ajánlata szerinti vállalási határidőben nem állítja helyre az üzemképességet a hibával érintett aktív elemen  (a bejelentéstől) 
Kötbér alapja: az ajánlatban meghatározott – a Kbt. 135.§ (5) bekezdés alkalmazásával a teljes beruházási (kivitelezés és 180 havi üzemeltetés) költség (együtt, mint ellenszolgáltatás összeget) 180 havi egyenlő (1/180-ad) részletének, mint – egyhavi fix nettó díj 12 szeresének (egy éves díj) összege.
A késedelmi kötbért ajánlatkérő maximum 30 naptári napra érvényesíti (egy adott hibaelhárításra vonatkozó határidő túllépése tekintetében). Amennyiben a késedelmi kötbérrel sújtott naptári napok száma (egy adott hibaelhárításra vonatkozó határidő túllépése tekintetében) meghaladja a 30 napot, úgy ajánlatkérő súlyos szerződésszegésre (ezzel  összefüggésben az Ajánlatkérő felhívja a figyelmet a 2017.01.1-től hatályos módosítást követően a Kbt. 62. § (1) bekezdés q) pontja szerinti új kizáró okra) hivatkozással jogosult a szerződést azonnali hatállyal felmondani vagy a szerződéstől elállni a Vállalkozóval szembeni kártérítési kötelezettség nélkül a vállalkozó írásbeli értesítése mellett. 
Ez esetben (ha a Vállalkozó egy adott hibaelhárításra vonatkozó határidő tekintetében késedelembe esik), a Megrendelő jogosult a szerződést erre hivatkozva a 30 napos határidővel felmondani és ebben az esetben a késedelmi kötbér nem, hanem a teljes meghiúsulási kötbér kerül érvényesítésre.
Meghiúsulási kötbér: a beruházás (kivitelezésre vonatkozó nettó vállalási díj („1.2. korszerűsített közvilágítási rendszer üzemeltetésének 180 havi díja (havi átalánydíj x 180)” sor) szerződéses nettó értékének 20 %-a.
40.3. Mentesül a Vállalkozó a szerződésszegés következményei alól, ha bizonyítja, hogy a késedelem a Megrendelő nem szerződésszerű teljesítésére vezethető vissza, valamint ha bizonyítja, hogy kötelezettségeit vis maior miatt nem tudta teljesíteni. Vis maior esetén a vis maior beálltáról Vállalkozó a Megrendelőt haladéktalanul értesíteni köteles.
40.4. Ajánlatkérő a nyertes ajánlattevő tevékenységével vagy mulasztásával kapcsolatban keletkezett, úgy a kötbért meghaladó kárát is érvényesítheti a nyertes ajánlattevővel szemben, ha az bizonyítottan a nyertes ajánlattevő hibájából keletkezett.
41) Késedelmes fizetés
a) A Felek megállapodnak abban, hogy késedelmes fizetés esetén a Megrendelő késedelmi kamat fizetésére köteles. A kamat a késedelembe esés időpontjától kezdve akkor is jár, ha a kötelezett késedelmét kimenti. A kamat mértéke a Ptk. 6:155 §-ában meghatározott késedelmi kamat.
b) Amennyiben Megrendelő 120 napos fizetési késedelembe esik, úgy súlyos szerződésszegést követ el. Ez esetben Vállalkozónak jogában ál azonnali hatállyal rendkívüli felmondással felbontani a szerződést és Megrendelőtől a 38) pontban meghatározott díjképlet szerinti elszámolást a díj tekintetében követelni.

Tulajdonjogi feltételek
42) A Szerződés 3. számú melléklete szerinti lámpatestek a hiba és hiánymentes műszaki átadás-átvétellel egyidejűlej a Megrendelő birtokába és használatába kerülnek, aki jogosult azokat a Szerződés feltételei szerint használni és hasznait szedni. A Megrendelő az utolsó díjrészlet megfizetését követően rendelkezik tulajdonosként a Szerződés 3. számú melléklete szerinti lámpatestekkel.

43) A Polgári Törvénykönyvről szóló 2013. évi V. törvény 6:216. § értelmében az ingó dologra vonatkozó tulajdonjogi-fenntartás tényét, a Megrendelő személyét a Vállalkozó köteles a hitelbiztosítéki nyilvántartásba bejegyeztetni. Megrendelő vállalja, hogy valamennyi szükséges nyilatkozatot megtesz és hozzájárulását adja ahhoz, hogy Vállalkozó ezen jogszabályi kötelezettségének saját költségén eleget tudjon tenni.

44) A kárveszély viselése a Megrendelő általi utolsó díjrészlet megfizetéséig a Vállalkozót terheli.

A Szerződés időbeli hatálya

45) A Szerződő Felek a Szerződést határozott időtartamra kötik. A szerződés hatálya:  A szerződés a szerződés mindkét fél általi aláírásával lép hatálya.

46) Teljesítési határidő a kivitelezésre: 
A szerződés hatálybalépését követően a munkaterület átadásának napjától (ezen napot is beleértve) számított 120 naptári nap, amely alatt nyertes ajánlattevőnek el kell készíteni, illetve végezni az alábbiakat:
· a kiviteli tervet,
· a kiviteli tervet engedélyeztetni kell a hálózattulajdonossal, a kivitelezés csak ezt követően kezdődhet meg;
· a kivitelezést és a teljeskörűen korszerűsített és beüzemelt (szerződésszerűen kivitelezett, hibamentes üzemelésre alkalmas, engedélyeztetett) korszerűsített közvilágítási rendszert Ajánlatkérő használatába kell adnia.
A kivitelezési teljesítési határidőbe nem számít bele a tervezés és annak engedélyeztetési időigénye.
· Ajánlatkérő előteljesítést elfogad.
47) Teljesítési határidő az üzemeltetésre:  
A korszerűsített rendszert a (szerződésszerűen kivitelezett, hibamentes üzemelésre alkalmas, engedélyeztetett) használatba adásától 180 hónapig nyertes ajánlattevőnek (Vállalkozó) kell teljeskörűen üzemeltetnie.

Jótállás

48) A Vállalkozó …. (ajánlat szerint) hónapos teljes garanciát (jótállást) köteles vállalni az általa elvégzett közvilágítás korszerűsítési munkáért, melyben a beépített termékekért is ….. (ajánlat szerint) hónapra vállal jótállást. A jótállás kezdő időpontja a kivitelezési munkák sikeres, hiba és hiánytalan műszaki átadás-átvételének időpontja. 

A Szerződés megszűnése

49) A Szerződés határozott időtartama alatt rendes felmondással nem mondható fel.

50) A Megrendelő jogosult a Ptk. szerint a szerződés azonnali hatályú felmondására, vagy a szerződéstől elállhat, ha

a) A vállalkozó súlyosan megszegi a Szerződésben foglalt rendelkezéseket. Súlyos szerződés szegésnek minősül különösen és a Kbt. 142.§ (5) –(6) bekezdései szerinti jogkövetkezményekkel jár: 
· Vállalkozó a felelősség biztosítását az előírt fenntartási  határidő előtt megszünteti vagy nem az előírtak szerint tartja fent; 
· Vállalkozó kettőnél több esetben megsérti a Kbt. 138. § (1), (3) és (5) bekezdéseiben foglaltakat;
· Vállalkozó megsérti a Kbt. 139. §-ban foglaltakat;
· Vállalkozó megsérti, nem tesz eleget a Kbt. 143. §-ban foglalt kötelezettségének.

b) a Vállalkozó a szerződéses kötelezettségeinek teljesítését jogsértő módon megszakította vagy szakmai okból bizonyíthat, hogy azokat elégtelenül vagy egyáltalán nem képes elvégezni;
c) a Vállalkozó késedelmes teljesítése miatt fizetendő kötbér eléri a maximumot;
d) a Vállalkozó fizetésképtelenné válik, vagy csődeljárást kezdeményes és/vagy a Megrendelő írásos engedélye nélkül átruházza a Szerződésből eredő jogait és kötelezettségeit.

51) A Szerződést bármelyik fél azonnali hatállyal megszüntetheti a másik Félhez eljuttatott, képviseletre jogosult által aláírt írásbeli értesítéssel, ha másik fél a szerződésben vállalt lényeges kötelezettségét súlyosan megszegi, és azt nem orvosolja az erre vonatkozó írásbeli felszólításban megjelölt határidőn belül. Amennyiben a szerződés keretén belül már történtek részteljesítések, akkor a megszüntetési nyilatkozat az utolsó részteljesítés időpontjára, ellenkező esetben a szerződés megkötésének időpontjára visszamenőlegesen szüntetni meg a szerződést. A szerződésszegés orvoslására történő írásbeli felszólításban a felszólító fél köteles a késedelme, hiba, hiányosság tényét írásban jelezni és a szerződés megszüntetésének lehetőségére a másik fél figyelmét felhívni

52) A Szerződést bármelyik Fél akkor mondhatja fel azonnali hatályú rendkívüli felmondással, ha
a) a másik Fél ellen csőd-, felszámolási eljárás vagy végelszámolás vagy adósságrendezési eljárás indul; vagy
b) a másik Fél az üzleti tevékenységét vagy a kifizetéseit felfüggeszti, vagy
c) a másik Fél teljes egészében vagy részben elveszíti döntési szabadságát vagy a vagyona feletti rendelkezési jogát bármilyen módon, független attól, hogy ez a helyzet visszafordítható-e; vagy
d) a Szerződésből származó bármely kötelezettségét megszegte, és az érintett Fél előzőleg legalább 30 (harminc) naptári napos határidő kitűzésével, a jogkövetkezményekre való figyelmeztetéssel – felszólította a szerződésszegő Felet a szerződésszegésre, de a határidő eredménytelenül telt el.
e) Vis maior helyzet állt elő és 90 napon belül nem fejeződött be.

53) A Vállalkozó abban az esetben is jogosult a Szerződét azonnali hatállyal felmondani, amennyiben a Megrendelő
a) a Szerződéssel összefüggő, vagy a Szerződésben vállalt kötelezettségeit nem teljesíti illetve teljesítésének körén kívül eső magatartásával kárt okoz a Vállalkozónak vagy sérti a Vállalkozó jó hírét, vagy
b) olyan tevékenységet folytat, mely a Vállalkozó érdekeit sérti vagy veszélyezteti.

Vagyon-és felelősségbiztosítás 
54) A Vállalkozó kijelenti, hogy rendelkezik olyan legalább 10 millió forint káreseményenként és legalább 10 millió forint évente kártérítési határösszegű szakmai felelősségbiztosítással, amely fedezetet nyújt a projekt megvalósításával összefüggésben keletkező, a megrendelőt vagy harmadik személyt ért károk megtérítésére. 

A Vállalkozó kijelenti, hogy a felelősség biztosítást a szerződéskötés időpontjától a kivitelezés befejezésétől (rendszer használatba adásának napjától) számítottan 6 hónapig kell érvényben tartja. Ennek elmaradása Vállalkozó részéről súlyos szerződés szegésnek minősül

A szerződés módosítása

55) A szerződés módosítása, kiegészítése kizárólag írásban érvényes és minden változtatás, módosítás, kiegészítés vagy a szerződés alapján megkötött más megállapodás csak akkor érvényes és kötelező, ha azt Felek meghatalmazott képviselői aláírják. Jelen szerződés módosítása a Kbt. 141. §-ában foglaltak szerint és írásban lehetséges, egyoldalúan nem lehet módosítani.

56) Felek kikötik, hogy a szerződés hatálya alatt a szerződésben az olyan adminisztratív adatokban amelyek a szerződés jellegét és érdemi tartalmát, a teljesítés feltételeit érdemben nem érintik, illetve a megelőző közbeszerzési eljárásban az ajánlatok bírálatához, sorrendhez, szakmai vállaláshoz nem kapcsolódnak, illetve nem ütközik a Kbt.  139. §-ban foglalt tilalmi körbe (pl.: bankszámlaszám, képviselő/kapcsolattartó, teljesítést igazoló aláíró személy(ek) változása) úgy ezen adminisztratív feltételekben történő változást nem minősül a Kbt. 141. § szerinti szerződés módosításnak.

Alvállalkozók 

57) Ajánlattevő köteles az alvállalkozók vonatkozásában a Kbt. 138. § (1), (3) és (5) bekezdéseiben foglaltak szerinti bejelentési kötelezettségét az ott előírt határidőben teljesíteni.

58) Vállalkozó az alvállalkozói teljesítéséért úgy felel mintha maga végezte volna, Vállalkozó maga köteles helytállni az alvállalkozói teljesítéséért, erre - alvállalkozó nem megfelelő teljesítése –a Vállalkozó nem hivatkozhat a teljesítés illetve annak elmaradása okaként.

Egyéb rendelkezések

59) A Felek a Szerződéssel kapcsolatos minden körülményről haladéktalanul és írásban tájékoztatják egymást és a Szerződés teljesítése körében egymással kölcsönösen együttműködve járnak el. A Felek a felmerüléstől számított 3 munkanapon belül értesítik egymást elnevezésük, címük, képviselőjük megváltozásáról, valamint a személyüket, jogi státuszukat, vagyoni helyzetüket érintő minden egyéb, a szerződés teljesítése szempontjából lényeges változásról. Az e kötelezettségek elmulasztásából eredő kár a mulasztó felet terheli. 

60) A Szerződés bármely rendelkezésének jogszabályváltozás vagy más ok miatt bekövetkező érvénytelensége vagy végrehajthatatlansága nem érinti a Szerződés többi rendelkezésének érvényességét, illetve végrehajthatóságát. A Felek ésszerű határidőn belül mindent megtesznek az érvénytelen, illetve végrehajthatatlan rendelkezésnek a Szerződés céljához és az érvénytelen illetve végrehajthatatlan rendelkezéshez tatalmában és hatásában legközelebb álló érvényes végrehajtható rendelkezéssel történő pótlása érdekében. 

61) A Szerződés rendelkezései a Felek esetleges jogutódaira nézve is kötelező érvényűek. A felek személye kizárólag a Kbt. 139. §-ban foglaltak szerint és módokon változhat meg.

62) A Szerződéssel összefüggésben szükséges vagy megengedett mindennemű értesítést, kérést, számlát, igényt vagy más jognyilatkozatot írásban kell megtenni, és akkor lehet megfelelően kézbesítettnek tekinteni, ha személyesen, tértivevénye ajánlott levélben, vagy valamely megbízható futárszolgálat útján igazoltan kézbesítik a Felek megadott címeire. Az értesítéseket az alábbi időpontokban lehet kézbesítettnek tekinteni: személyes vagy futárszolgálat útján történi kézbesítés esetén az átadás időpontjában, tértivevényes ajánlott levél esetén a tértivevényen feltüntetett időpontban.

63) A hagyományos levelezésen túl a szerződő Felek az információcsere érdekében a kapcsolatot faxon, illetve elektronikus úton is tartják. A faxon küldött dokumentumokat akkor kell megküldöttnek tekinteni, ha azt a Felek a Szerződésben megjelölt hívószámra küldték meg, és azt vonatkozó „adási nyugta” igazolta. Az elektronikus úton (e-mailben) küldött dokumentumokat akkor kell megküldöttnek tekinteni, ha azt a Felek a Szerződésben megjelölt e-mail címre küldték meg és a címzett az e-mail címre elküldött üzenet, dokumentáció elolvasását visszaigazolta. A Szerződés teljesítése során a Felek közötti kapcsolattartás kizárólag a Szerződésben megjelölt kapcsolattartók útján történik. A kapcsolattartók jogköre nem terjed ki a Szerződés módosítására.

Megrendelő részére:		Pátka Község Önkormányzata
cím:				
címzett:				Nagy Dániel polgármester
telefonszám:			
e-mail: 				

Vállalkozó részére:		
cím:				
címzett:				

kapcsolattartó:			
				
64) Az együttműködési és tájékoztatási kötelezettség 
64.1. Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a közbeszerzésekről szóló 2015. évi CXLIII. törvény (a továbbiakban: Kbt.) 62. § (1) bekezdés k) pontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. 
64.2. Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a 3. pont szerinti ügyletekről a Megrendelőt haladéktalanul értesíti. 
64.3. A Kbt. 143. § (3) bekezdése szerint a Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha 

a) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaság, amely nem felel meg a Kbt. 62. § (1) bekezdés k) pont illetve k) pont kb) alpont szerint meghatározott feltételnek. 
b) a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont illetve k) pont kb) alpont szerint meghatározott feltételnek. 

A jelen pont szerinti felmondás esetén a nyertes ajánlattevő a szerződés megszűnése előtt már teljesített szolgáltatás szerződésszerű pénzbeli ellenértékére jogosult. 
A Kbt. 136.§ (2) bekezdése szerint a külföldi adóilletőségű Megrendelő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Vállalkozóra vonatkozó adatokat az országhatárok közötti jogsegély igénybevétele nélkül. 
64.4. Vállalkozónak, és a Megrendelőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, mely közöttük a szerződés keretében vagy ezekkel kapcsolatban merül fel. Minden, a szerződés megkötése után felmerülő – a szerződés alapján létrejött eseti megrendelés teljesítését akadályozó – körülményről a felek kölcsönösen kötelesek egymást tájékoztatni. 
64.5. Az egyik fél által a másik félnek küldött értesítéseket írásban, levélben vagy telefaxon kell megküldeni, és írásban vissza kell igazolni. Az értesítésben foglaltak akkor lépnek hatályba, amikor azt kézbesítették. 
64.6. A Vállalkozó és a Megrendelő a másik fél előzetes írásos hozzájárulása nélkül az eljárás folyamán tudomására jutott információkat kizárólag a szerződés teljesítésére használhatja fel. 
				
65) A Felek kölcsönösen kijelentik, hogy a Szerződésből eredő esetleges vitás kérdéseket közös megegyezéssel, békés úton és peren kívül rendezik. Amennyiben a tárgyalások nem vezetnek eredményre, úgy Felek megállapodnak abban, hogy bármely, a Szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkező jogvita eldöntésére a Felek a pertárgy értékétől függően a Vállalkozó székhelye szerinti Járásbíróság, illetve Törvényszék kizárólagos illetékességét kötik ki.

66) A Felek megállapodnak, hogy a Szerződésben foglalt kötelezettségek bármelyikének megszegése esetén a károkozó fél megtéríti a károsult félnek a szerződésszegéssel kapcsolatban felmerült kárát, költségét és kiadását, tekintet nélkül arra, hogy Szerződést a szerződésszegés miatt felmondták-e.

67) A Felek egyike sem felelős a Szerződésben rögzített kötelezettségek nem-teljesítéséért, ha a szerződésszegést ellenőrzési körén kívül eső, a szerződéskötés időpontjában előre nem látható körülmény okozta és nem volt elvárható, hogy a körülményt elkerülje vagy elhárítsa („vis major”), ilyennek minősülnek az olyan körülmények, amelyekre a Fél nem képes hatást gyakorolni (pl. természeti katasztrófák, földrengés, tűzvész, járvány, aszály, fagykár, árvíz, szélvihar, villámcsapás; egyes társadalmi vagy politikai események: mint például háború, forradalom, felkelés, szabotázs, közlekedési útvonal (repülőtér) lezárása; meghatározott állami intézkedések: behozatali-kiviteli tilalmak, devizakorlátozások, embargó, bojkott; súlyos üzemzavarok, valamint a szerződésszerű teljesítést lehetetlenné tevő radikális piaci változások (mint drasztikus árrobbanás, a fizetés pénznemének rendkívüli meggyengülése), kivéve, ha ez utóbbiak a szerződésszegő fél oldalán, neki felróható okokból merültek fel. 

68) A vis major esetet bejelentő Fél köteles írásban értesíteni a másik Felet az eseményről és annak várható időtartamáról, melyeket igazolni is köteles. A vis major által érintett Fél köteles meghatározni azokat a Szerződés teljesítéséhez nélkülözhetetlen kötelezettségeket, amelyek elvégzésében akadályoztatja vagy akadályoztatni fogja a vis major. Az értesítés 14 napon belül küldendő attól számítva, hogy a Fél tudomására jutott, vagy észlelnie kellett volna a vis major eseményét vagy az azt létrehozó, kiváltó körülményeket. A Felek kárenyhítési kötelezettsége ebben az esetben is fennáll, ennek keretében a félnek mindkor meg kel tennie minden tőle telhetőt azért, hogy bármilyen a Szerződés teljesítésében a vis majorból adódó késést csökkentsen.

Záró rendelkezések

69) A Felek kötelezettséget vállalnak arra, hogy a Szerződést bizalmasan kezelik, azt harmadik félnek nem adják át. Ebből eredő kötelezettségek megszegéséért kártérítéssel felelnek a Ptk. szerint.

70) A Szerződésben nem szabályozott kérdésekben a Polgári Törvénykönyv, a Felek kifejezett eltérő megállapodása hiányában a villamos energiáról szóló, többször módosított 2007. évi LXXXVI. törvényben, a végrehajtásra kiadott 273/2007. (X.19.) Korm.sz. rendeletben foglaltak az irányadók.

71) A Szerződés a Felek cégszerű aláírásának napján lép hatályba. Ha a felek eltérő helyen írják alá a Szerződést az utolsó aláírás napján lép hatályba a Szerződés.

Mellékletek
A szerződés elválaszthatatlan részét képző mellékletek:
1. sz. melléklet: Pátka Község Önkormányzat képviselő testülete ………. számú határozata.
2. sz. melléklet: A közvilágítás korszerűsítés során bontandó fényforrások jegyzéke
3. sz. melléklet: A közvilágítás korszerűsítés keretében felszerelendő világítótestek jegyzéke
4. sz. melléklet: A település közterületeinek útkategória szerinti besorolásra
5. sz. melléklet: A Megrendelő által meghatározott mérési helyszínek
6. sz. melléklet: felelősség biztosítás
7. sz. melléklet: MV-ÉV szakember bevonására vonatkozó nyilatkozat a Kbt. 138. § (1), (3) és (5) bekezdéseiben foglaltak szerint – amennyiben a szakember alvállalkozónak minősül (nem munkavállaló)
8. sz. melléklet: Alvállalkozók bevonása esetén (adott esetben) a Kbt. 138. § (1), (3) és (5) bekezdéseiben foglaltak szerinti nyilatkozatok szerződéskötéskor (a szerződés kötést követően igénybe vett alvállalkozókra akkor amikor a bevonásra sor kerül).
9. sz. melléklet: Az illetékes adó- és vámhivatal igazolását vagy az adóigazgatási eljárás részletszabályairól szóló kormányrendelet szerinti adóigazolást –  (adott esetben) amennyiben a Vállalkozó szerepel NAV által vezetett, a köztartozás alóli mentességet igazoló közhiteles nyilvántartásban
[bookmark: _GoBack]A szerződést a Felek, mint akaratukkal mindenben megegyezőt jóváhagyólag és cégszerűen írták alá.

Keltezés: Pátka, 2018…………………			……., 2018…………………	

